*PROJEKTNI ZADATAK*

**IZRADA GLAVNOG PROJEKTA**

za izdavanje građevinske dozvole

# PROJEKTNI ZADATAK

za izradu:

**Glavnog projekta"** **Rekonstrukcija postojeće školske zgrade**

**i dogradnja sportske dvorane VI. Osnovne škole Varaždin“**

1. **OPĆI PODACI**

Predmet ovog projektnog zadatka je izrada Glavnog projekta s svom dokumentacijom koja je potrebna za ishođenje građevinske dozvole.

Glavni projekt se izrađuje na temelju Idejnog projekta rekonsturkcije školske zgrade i dogradnje sportske dvorane izrađenog od Competent d.o.o. za projektiranje, građenje, usluge i trgovinu iz Varaždina, Trakošćanska 5 i izvršne lokacijske dozvole s posebnim uvjetima (KLASA: UP/I-350-05/13-01/28, URBROJ: 2186/01-08-00/7-14-08) izdane 21. kolovoza 2014.

Rekonstrukcija i dogradnja izvodi se na k.č.br. 2978/1 u k.o. Varaždin, na adresi Dimitrija Demetra 13, 42 000 Varaždin.

1. **SADRŽAJ DOKUMENTACIJE**

Dokumentacija za ishođenje građevinske dozvole mora sadržavati minimalno:

1. Glavni projekt s uvezanom preslikom teksta izvršne lokacijske dozvole i posebnim uvjetima koji su sastavni dio lokacijske dozvole, koji sadrži:
	* arhitektonski projekt
	* građevinski projekt
	* elektrotehnički projekt
	* strojarski projekt

*Način izrade projekata, sadržaj i dr. propisan je Pravilnikom o obveznom sadržaju i opremanju projekata građevina ( "Narodne novine", 64/14 ).*

Dokumentacija se sastoji od tekstualnog dijela s tabelama (izrađenoj u standardnim uredskim programima: MS Word i MS Excel) i kartama u odgovarajućim mjerilima prikladnima da ilustriraju tehnička rješenja, obrađenima u standardnim računalnim, tekstualnim, tabelarnim i grafičkim formatima (DWG format).

Sve podloge, elaborati i projekti trebaju biti isporučeni i kao digitalni zapis na CD-ROM-u i to u formatu sukladno vrsti priloga (tekstualni prilozi u doc formatu - MS Worda; troškovnici i tabelarni prilozi u xls – MS Excel formatu i nacrti u dwg formatu – AutoCAD) u 2 kopije.

1. Izjavu projektanta da je glavni projekt izrađen u skladu s lokacijskom dozvolom i drugim propisima,
2. Pisano izvješće o kontroli glavnog projekta glede mehaničke otpornosti i stabilnosti konstrukcija,
3. Potvrde javnopravnih tijela da je glavni projekt izrađen u skladu s posebnim uvjetima određenim lokacijskom dozvolom:
	1. Policijske uprave varaždinske, inspektorat unutarnjih poslova, služba zajedničkih i upravnih poslova, Varaždin
	2. Hrvatskih voda, VGO za Muru i gornju Dravu, Varaždin
	3. Varkom-a d.d. Varaždin
	4. Termoplin-a d.d. Varaždin
	5. HEP-a ODS d.o.o., "Elektra" Varaždin
	6. HAKOM-a  - Hrvatska agencija za poštu i elektroničke komunikacije, Zagreb
	7. Ministarstva zdravlja, Uprava za sanitarnu inspekciju, Sektor županijske sanitarne inspekcije i pravne podrške, Služba županijske sanitarne inspekcije Varaždin i
	8. Ministarstva znanosti, obrazovanja i sporta, Zagreb
4. Dokaz pravnog interesa za izdavanje građevinske dozvole,
5. Elaborati  (zaštite od požara, zaštite na radu, od buke, geomehanički i drugi potrebni elaborati, ako je propisano posebnim zakonom ili ako je potrebno za izradu glavnog projekta ) i
6. IM-obrazac koji uključuje analitički iskaz izračuna mjera građevine za obračun vodonog doprinosa (original)
7. Potvrda Upravnog odjela za komunalni sustav i urbanizam Grada Varaždina o posebnim uvjetima građenja.

Pri izradi projektne dokumentacije, Izrađivač treba koristiti svu do sada izrađenu plansku i projektnu dokumentaciju.

Projektnom dokumentacijom je potrebno predvidjeti fazno izvođenje prema tehničko funkcionalnim cjelinama.